**Omul mască**

*Bellamy65*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Omul mască

Voi oameni cu măşti pe faţă ce vă credeţi şmecheri mari,

Nu uitaţi că-n astă viaţă, ce-ai făcut nu mai repari.

Încercaţi cu-nşelăciune să schimbaţi tot ce-i frumos,

Şi vă iese-ntotdeauna totul doar numai pe dos.

Binele mereu învinge orice-aţi face şi-aţi gândi,

Să treceţi peste-adevăr nicând nu veţi izbândi .

Pentru voi minciuna-i mamă, soră vă e falsitatea,

Nu vedeţi că-n faţa voastră de fapt alta-i realitatea,

Ne priviţi ca pe o pradă pe cei ce suntem naivi

Şi aveţi porniri vrăjmaşe: "ca de oameni primitivi"

Vă complaceţi în tertipuri şi minţiţi cu nonşalanţă,

Chiar pe cel ce pentru voi ar râmâne fără viaţă.

Voi aveţi inimi de gheaţă şi suflete-ntunecate

Sentimentele din voi sunt doar semifabricate,

Nu ştiţi dărui iubire, vă iubiţi doar eu-l vostru,

Sfârtecaţi tot ce e candid cu lovituri de maestru.

Vina celui ce vă crede este doar naivitatea,

Şi-orice fals ce v-aparţine l-a plătit cu bunătatea.

Fir-ai tu de falsitate , ipocrită până-n sânge,

Cum făcuşi meşteşugito, de acum inima-mi plânge ?

Ar vrea timpul să-l întoarcă, să-ţi vadă mârşava-ţi faţă,

C-atunci ar şti ea sărmana cum să se ferească-n viaţă.

N-am cuvinte, tot ce-aş spune ar fi vorbe de prisos

Idealul vostru este: " Să ucideţi ce-i frumos."

Dar există-o vorbă care, spune-aşa, şi luaţi aminte,

Adevărul câteodată, iese chiar şi din morminte!

Căci minciuna, cum se spune, are picioarele scurte

Şi de-ngusta-i "fericire" n-are şanse să exulte.

de Bella Popescu